**Els Catarres** é un grupo de música catalán de estilo pop-folk. Está composto por Èric Vergés e Jan Riera, de Aiguafreda, e Roser Cruells, de Centelles. Coa canción "Jenifer" acadaron a fama no verán de 2011.

Historia
--------

Èric Vergés.
O grupo formouse a finais do ano 2010, ao comezo cantando nos bares da comarca de Vallès Oriental e na Fira de Artesania d'Aiguafreda. O seu primeiro grupo de cancións estivo dispoñíbel só en Internet. Grazas a unha delas, «Jenifer», unha canción que fala do amor prohibido entre un patriota catalán e unha *choni de Castefa* saltaron á fama no 2011. No xuño do 2011 o vídeo en YouTube da canción «Jenifer» chegaba ás 200.000 visitas e a mediados de setembro achegábase ás 800.000  grazas ao boca-orella dixital. A comezos de outubro chegaron ao millón de reproducións e recibiu multitude de versións. Ao longo do verán do 2011 tiveron un centenar de concertos programados por toda Cataluña. Manifestaron que se algunha vez fichaban por unha discogràfica sería coa condición de poder continuar ofrecendo a súa música na rede de balde .

O 29 de novembro de 2011 sacaron á venda o seu primeiro álbum, *Cançons 2011*, con 13 cancións, catro delas inéditas. Baixo o selo Discmedi Blau, o disco podíase comprar nas tendas, aínda que as cancións podíanse atopar gratuitamente en Internet. A primeira canción inédita en pendurarse foi «Me'n vaig al camp», unha parodia dun «modernet» de Barcelona que decide ir a vivir ao campo. En total venderon máis de 5000 discos .

En marzo de 2012 Els Catarres gañaron o Premi Enderrock 2012 pola mellor letra de canción por «Jenifer». No verán do mesmo ano puxeron en marcha a xira *Bandarra 2012* coa presentación de novas cancións, entre as cales, «Tintín» e «La contorsionista», esta última rexistrada coa colaboración de 'Adrià Salas de La Pegatina.

No 2013 publicaron o seu terceiro traballo, *Postals,* baixo o selo de Música Global e comezaron unha xira, titulada co mesmo nome, que os levou arredor dos Países Cataláns. Ao ano seguinte, o grupo continuou coa xira *Postals* e esgotou as entradas dos dous concertos de fin de xira na Sala Apolo de Barcelona en nove días.

Discografía
-----------

* 2011: Cançons 2011
* 2012: Tintín i La Contorsionista
* 2013: Postals
* 2015: Big Bang
* 2018: Tots els meus principis

Premios e recoñecementos
------------------------

* Premio Enderrock 2012 á mellor letra de canción por «Jenifer»
* Premio ARC á mellor xira de festas maiores
* Premio Enderrock 2014 por votación popular ao mellor artista de pop-rock
* Premio Enderrock 2014 por votación popular ao mellor disco por *Postals*
* Premio Enderrock 2014 por votación popular á mellor canción por «Vull estar amb tu»
* Premio Enderrock 2014 por votación popular á mellor letra de canción por «Vull estar amb tu»
* Premio Enderrock 2014 por votació popular á mellor portada de disco por *Postals*

Notas
-----

1. ↑  "Els Catarres busquen protagonistes per un nou videoclip, després d'enamora-se de la 'Jenifer'". diari Ara. 27 de xuño de 2011. Consultado o 11 de agosto de 2011.
2. ↑  Enderrock, ed. (11 de outubro de 2011). "Els Catarres, a la portada de l'Enderrock". Consultado o 3 de novembro de 2011.
3. ↑
4. ↑
5. 1 2
6. ↑  "Copia arquivada". Arquivado dende o orixinal o 03 de decembro de 2013. Consultado o 04 de abril de 2014.
7. ↑
8. ↑
9. ↑
10. ↑
11. ↑
12. ↑  "Copia arquivada". Arquivado dende o orixinal o 03 de decembro de 2013. Consultado o 04 de abril de 2014.
13. ↑
14. ↑
15. ↑  "Copia arquivada". Arquivado dende o orixinal o 03 de decembro de 2013. Consultado o 04 de abril de 2014.
16. ↑
17. ↑
18. ↑
19. ↑

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Els Catarres Modificar a ligazón no Wikidata*** |

### Ligazóns externas

* Páxina oficial *(en catalán)*

|  |  |
| --- | --- |
| Control de autoridades | 
* Wd: Q3774740
* Europeana: ID
* GEC: 21186731
* MusicBrainz: ID
* Songkick: 5223988

 |